cyanic-selkie/wikianc huggingface dataset:
GPS
Funsionering
Die GPS vereis nie dat die gebruiker data moet oordra nie, en dit werk onafhanklik van enige telefoniese of internetontvangs, alhoewel hierdie tegnologieë die bruikbaarheid van die GPS-posisie-inligting kan verbeter. Die GPS bied kritiese posisioneringsfunksies aan militêre, burgerlike en kommersiële gebruikers regoor die wêreld. Die Amerikaanse regering het die stelsel geskep en onderhou, en dit is vryelik toeganklik vir enige iemand met 'n GPS-ontvanger.
Karteringsagteware
Die meeste GPS-ontvangers het 'n standaard basiskaart - 'n eenvoudige diagram van die wêreld wat lande, groot stede en geografiese kenmerke aandui. Karteringsagteware is digitale kaarte van 'n hoër gehalte wat ontwerp is om op 'n GPS-toestel gelaai te word.
Geskiedenis
Die GPS-projek is in 1973 deur die Amerikaanse Departement van Verdediging begin, met die eerste prototipe-ruimtetuig wat in 1978 van stapel gestuur is en die volledige konstellasie van 24 satelliete wat in 1993 in werking was. Oorspronklik was die gebruik beperk tot die Amerikaanse militêre sektor, maar burgerlike gebruik is vanaf die 1980's toegelaat na 'n uitvoerende bevel van president Ronald Reagan. Tegnologiese vordering en nuwe eise aan die bestaande stelsel het gelei tot pogings om die GPS te moderniseer en die volgende generasie GPS Block IIIA-satelliete en die volgende generasie operasionele beheerstelsel (OCX) te implementeer.
Gedurende die negentigerjare is die GPS-kwaliteit deur die Amerikaanse regering verswak in 'n program genaamd "Selective Availability"; dit is op 1 Mei 2000 gestaak deur 'n wet wat deur president Bill Clinton onderteken is.
Reaksie deur ander lande
Die GPS-diens word deur die Amerikaanse regering gelewer, wat toegang tot die stelsel selektief kan blokkeer, soos met die Indiese Weermag gebeur het in 1999 tydens die Kargil-oorlog, of die diens te alle tye kan verswak. As gevolg hiervan het verskeie lande ander wêreldwye of streeks-satellietnavigasie-stelsels ontwikkel of besig om dit op te stel.
Pandora (maan)
Daar is geglo Pandora is ’n herdersmaan in Saturnus se F-ring. Onlangse studies het egter getoon dit speel geen rol nie en dat net Prometheus, die binneste herdersmaan, die smal ring bymekaarhou. Dit het meer kraters as die nabygeleë Prometheus en het minstens twee grotes van sowat 30 km in deursnee. Die meeste kraters op Pandora is vlak omdat dit met ruimterommel gevul is. Riwwe en gleuwe kan ook op die oppervlak gesien word.
GPS
Reaksie deur ander lande
Die Russiese Global Navigation Satellite System (GLONASS) is gelyktydig met GPS ontwikkel, maar het tot die middel van die 2000's gebuk gegaan onder onvolledige dekking van die wêreld. GLONASS kan by GPS-toestelle gevoeg word, wat meer satelliete beskikbaar stel en posisies vinniger en akkuraat kan vasstel, binne twee meter (6,6 voet).
Pandora (maan)
Dit lyk of Pandora se wentelbaan chaoties is vanweë sy reeks van vier 118:121 baanresonansies met Prometheus. Die duidelikste veranderings in hul wentelbane kom elke sowat 6,2 jaar voor, wanneer Pandora se periapside oplyn met Prometheus se apoapside; dan is hulle sowat 1 400 km van mekaar af. Pandora het ook ’n 3:2-resonansie met Mimas.
GPS
Reaksie deur ander lande
Die BeiDou Navigation Satellite System van China het in 2018 met wêrelddienste begin en sy volledige implementering in 2020 voltooi. Daar is ook die Galileo-posisioneringstelsel van die Europese Unie en NavIC in Indië. Die Japannese Quasi-Zenith-satellietstelsel (QZSS) is 'n GPS-satelliet-gebaseerde aanvullingstelsel om die GPS se akkuraatheid in Asië-Oseanië te verbeter, met satellietnavigasie onafhanklik van GPS wat beplan is vir 2023.
Pandora (maan)
Uit sy baie lae digtheid en relatief hoë albedo kan afgelei word Pandora is ’n baie, poreuse, ysagtige voorwerp. Daar is egter groot onsekerheid hieroor en dit moet nog bevestig word.
Sichote-Alin
Die Sichote-Alin (Russies: Сихотэ́-Али́нь) is ’n bergreeks in Primorski- en Chabarofsk-krai in Rusland. Dit strek sowat 900 km noordoos na die hawestad Wladiwostok aan die Stille Oseaan. Die hoogste bergspitse is Tordoki Jani (2 077 m), Ko (2 003 m) en Anik (1 933 m).
Sichote-Alin het een van die mees buitengewone gematigde klimaatstreke ter wêreld. Spesies eie aan die noordelike taiga soos die rendier en Oessoeri-bruinbeer leef hier saam met tropiese spesies soos die Amoer-luiperd, Siberiese tier en Asiatiese swartbeer. Die oudste boom in die streek is ’n 1 000 jaar oue Japannese taksisboom.
Kaap Fréhel
Kaap Fréhel (Frans: Cap Fréhel) is 'n landtong aan die Côte d'Émeraude (Smaragkus) in Noordoos-Bretagne. Dit vorm die noordelikste punt van die rotsige voorgebergte tussen die stede Saint-Malo en Saint-Brieuc. Die kaap, wat sowat 8,5 kilometer van Fréhel se dorpsentrum af lê, is tot natuurbewaringsgebied verklaar en staan bekend vir sy rotswande en as die broedgebied van talle voëlspesies. Die steil rotswande, wat 'n hoogte van tot by 70 meter bereik, bestaan uit rooi sandsteen, swart leisteen en rooskleurige graniet. Die grasvelde bo-oor die rotswande maak deel uit van 'n pragtige heideveld, wat oor 300 hektaar strek.
Sichote-Alin
In die 1910's en 1920's is Sichote-Alin deeglik verken deur Wladimir Arsenjef (1872–1930), wat sy avonture in verskeie boeke beskryf het, veral Dersoe Oezala (1923), waarvan in 1975 ’n fliek gemaak is.
Kaap Fréhel
Aan die kaap is twee vuurtorings opgerig. Een van hulle dateer uit die 17de eeu is tydens die heerskappy van koning Lodewyk XIV deur die beroemde argitek Vauban opgerig. 'n Tweede, nuwe vuurtoring met 'n hoogte van is in 1950 bygevoeg en mag teen bepaalde tye beklim word. In die geval van gunstige weerstoestande bied die toring 'n pragtige uitsig tot by die Kanaaleilande.
Japan Nasionale Roete 264
Japan Nasionale Roete 264 is 'n nasionale snelweg in Japan.
Sichote-Alin
Sichote-Alin is in 2001 tot ’n Unesco-wêrelderfenisgebied verklaar weens sy belangrikheid vir die oorlewing van bedreigde spesies soos die Siberiese tier. Die erfenisgebied beslaan sowat 16 319 km2.
Japan Nasionale Roete 263
Japan Nasionale Roete 263 is 'n nasionale snelweg in Japan.
Erica daphniflora
Erica daphniflora is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap. Volgens SANBI staan die plant bekend as speenheide.
Erica cyrilliflora
Erica cyrilliflora is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap en kom voor in die Kaapse Skiereiland tussen Kommetjie en Simonstad. Die voorkomsgebied is 'n skrale 2km2 en daar is twee subpopulasies. Die plant se habitat is gedeeltelik verdring deur stedelike ontwikkeling en dambou konstruksie. Dit word verder bedreig deur indringerplante en verdere dambou konstruksie.
Richard Loo
Richard Loo (1 Oktober 1903 – 20 November 1983) was 'n Amerikaanse akteur. Hy was bekend vir sy rolle in die rolprente The Purple Heart (1944), The Steel Helmet (1951), The Quiet American (1958), en The Man with the Golden Gun (1974).
Snelgeweer
'n Snelgeweer is ’n apparaat wat gebruik word om die snelheid van bewegende voorwerpe te meet. Dit word gebruik om die spoed van voertuie vir wetstoepassing te meet, en word dikwels in professionele toeskouersport gebruik om die spoed van tennisballe of krieketballe te meet.
Snelgeweer vir sport
Die snelgeweer wat in sport gebruik word is in 1999 deur Henri Johnson van Somerset-Wes ontwerp. Dit kan gebruik word om te meet hoe vinnig die bal beweeg wanneer ’n tennisbal of golfbal afgeslaan word, of wanneer 'n krieketbal geboul word. Die apparaat is amptelik by The Oval (Londen) in Engeland bekendgestel tydens die 1999 Krieketwêreldbeker. Johnson se snelgeweer is al by PGA- en Davisbeker-toernooie gebruik.
Erica debilis
Erica debilis is 'n plant wat tot die genus Erica behoort en deel van die fynbos vorm.
Drakensbergkransakkedis
Voorkoms
Die reptiel is middelgroot met 'n plat lyf en 'n groot driehoekige kop terwyl die skubbe op die stert stekelrig is. Die mannetjie is helderder as die wyfie en die sye is heldergeel. Die akkedis vreet insekte, spinnekoppe, bessies en blomme.
Gustav Mahler
Gustav Mahler (7 Julie 1860 – 18 Mei 1911) was 'n Oostenrykse komponis en dirigent. Mahler was een van die laaste groot komponiste van die Romantiese tydperk. Hy het tien simfonieë geskryf (die tiende een is nie voltooi nie), asook verskeie versamelings liedjies met orkesbegeleiding. Hy was veral geïnteresseerd in Duitse volksliedjies, en het nuwe maniere gevind om volksliedjies met groot simfonieorkeste te gebruik. Die simfonie, Das Lied von der Erde (Die Lied van die Aarde) is een van sy grootste werke, wat sang en simfonie kombineer. Hy was ook 'n belangrike dirigent wat gehelp het om die Weense Opera wêreldberoemd te maak.
Die komponis het op persoonlik-musikale wyse uitdrukking gegee aan die sosiale, godsdienstige en politieke omwentelinge wat Europa in omstreeks 1900 beleef het. Deur uiteenlopende stylvorme met mekaar te verbind, het hy 'n hoogs oorspronklike manier van denke-in-musiek ingevoer.
Gustav Mahler is op 7 Julie 1860 in Kalischt (Boheme) gebore as een van 12 kinders van 'n Oostenrykse herbergier. Sy uitsonderlike musikale gawe is vroeg reeds opgemerk en daar is sover moontlik aandag aan die ontwikkeling van sy talent gegee. Sy jeugjare is gekompliseer deur spanninge wat hy as Jood in Duitsland moes verduur, deur struwelinge tussen sy ouers en deur die siektes en dood onder sy broers en susters.
Weens die gebrek aan erkenning wat hy as komponis gekry het, het Mahler hom toegelê op 'n loopbaan as dirigent. Spoedig is sy merkwaardige vermoë as dirigent erken en in 1891 is hy aangestel as hoofdirigent van die Hamburg-opera, waar sy voorganger die beroemde dirigent Hans van Bülow was. Intussen het hy voortgegaan om te komponeer en aangesien hy by uitstek opera-dirigent was, is dit opmerklik dat byna al sy vroeë komposisies simfonies van aard was.
Tydens sy ampstermyn as dirigent van die Koninklike Opera in Budapest het hy aan sy Tweede Simfonie (Opstandingsimfonie) en aan die twee sangsiklusse uit Des Knaben Wunderhorn gewerk. Gedurende die tyd in Hamburg (tot 1897) het hy sy Derde Simfonie gekomponeer. Die eerste drie simfonieë het reeds duidelik die spanningselement, die drama, die lewendige orkestrasie en die beheer oor die simfoniese struktuur getoon wat so kenmerkend vir Mahler se werk is.
Die jaar 1907 was traumaties vir Mahler. Sy fanatieke perfeksionisme het aan hom baie bewonderaars sowel as vyande besorg en die intriges van sy vyande het hom gedwing om sy pos aan die Hofopera in 1907 te bedank. In dieselfde jaar is een van sy kinders op driejarige leeftyd dood en Mahler se dokter het by hom 'n ernstige hartkwaal gediagnoseer. Teen die einde van 1907 is Mahler aangestel as vaste gasdirigent van die Metropolitan-operageselskap in New York.
Hier het hy ook die Philharmonic Society se beroemde orkes gedirigeer, en mense wat die New York-uitvoerings bygewoon het, het vertel dat dit onvergeetlik was. Hy het elke somer na die Oostenrykse platteland teruggekeer, waar hy voortdurend gekomponeer het. Sy laaste drie groot werke was Das Lied van der Erde (1908). Die Negende Simfonie (1909) en die Tiende Simfonie (onvoltooi). Hierdie drie werke vorm saam Mahler se mees diepgaande persoonlike uiting.
Sy behebtheid met die dood, die kortstondigheid van die aardse bestaan, die raaisel van menswees en sy bittere aanvaarding van die uiteindelike lot van die mens word veral in Das Lied von der Erde en die Negende Simfonie uitgebeeld. Die Tiende Simfonie toon groter berusting. Die eerste uitvoering van die Simfonie van 'n Duisend in München in 1910 was Mahler se eerste openbare triomf as komponis, maar voor die eerste uitvoering van Das Lied en die Negende Simfonie is Mahler op 18 Mei 1911 in Wenen oorlede.
Waardering
Hoewel hy in sy leeftyd as dirigent beroemd was, is Mahler in die musiekgeskiedenis van die afgelope eeu as komponis bekend. Sy oeuvre strek van kort kunsliedere tot omvattende simfonieë waarin uitgebreide vokale ensembles en oorweldigende orkestrale klanktapisserieë voorkom. Mahler se musiek het 'n morele en epiese inhoud, met die sin van die lewe as middelpunt.
Hy het nie die middel van die simfonie-orkes gebruik om die klankrykheid van die Romantiek te verkry nie, maar om deur dinamiese kontraste die raaisels en ontnugterings van die lewe te verbeeld. Musikaal-tegnies is veral die Derde Simfonie ŉ keerpunt. Die musikale opset van die meeste van sy simfonieë is tegelykertyd uniek en formeel, en in party bewegings het Mahler verskeie tradisionele skemas ontwikkel, dikwels met 'n ironiese ondertoon. Hiermee het hy talle latere komponiste beïnvloed. Mahler het meer as elke ander komponis, met inbegrip van Beethoven, sy persoonlike geestesfoltering in sy musiek uitgeleef.
Japan Nasionale Roete 265
Japan Nasionale Roete 265 is 'n nasionale snelweg in Japan.
Salman Rushdie
Sir Ahmed Salman Rushdie (gebore 19 Junie 1947) is 'n Brits-Indiese romanskrywer en essayis. Sy tweede roman, Midnight's Children, het in 1981 die Booker-prys gewen. Sy omstrede vierde roman, The Satanic Verses, het internasionaal opspraak gewek toe die ajatolla Roeholla Chomeini as gevolg daarvan 'n fatwa vir Rushdie se teregstelling op 14 Februarie 1989 uitgevaardig het.
Rushdie woon sedert 2000 in Amerika, waar hy by die Emory-universiteit werksaam was. Hy is verkies tot die American Academy of Arts and Letters. In 2012 publiseer hy Joseph Anton: A Memoir, wat sy lewe beskryf in die nasleep en omstredenheid oor The Satanic Verses.
Op 12 Augustus 2022 is Rushdie tydens 'n toespraak in New York aangeval. 'n Man het na die verhoog gehardloop en Rushdie verskeie kere gesteek net voordat hy geskeduleer was om 'n lesing in Chautauqua, New York te lewer. Op 23 Oktober 2022 het Andrew Wylie, sy agent berig dat Rushdie sig in een oog en die gebruik van een hand verloor het, maar die moordpoging oorleef het.
Libi Staiger
Libi Staiger (10 Januarie 1928 – 25 September 2019) was 'n Amerikaanse aktrise. Sy was bekend vir haar rolle in die rolprente Hanky Panky (1982) en The Outrageous Sophie Tucker (2014), en in die televisiereekse Val Parnell's Sunday Night at the London Palladium (1955) en Kate & Allie (1984).
Japan Nasionale Roete 266
Japan Nasionale Roete 266 is 'n nasionale snelweg in Japan.
Sepultura
Sepultura is 'n heavy metal musiekgroep vanaf Belo Horizonte, Brasilië. Gestig in 1984 deur Max en Igor Cavalera-broers, die groep was groot in groove metal, thrash metal en death metal genres gedurende die laat 1980s en vroeë 1990s.
UTC-10:30
UTC−10:30 is 'n tydsone wat 10:30 ure vroeër as UTC-tyd is.
Hawaii gebruik vanaf 1900 tot 1947 GMT−10:30 as standaardtyd, waarna horlosies na GMT−10:00 verander is. GMT-10:00 is later na UTC-10:00 gewysig.
Die lugaanval te Pearl Harbor in 1941 het op 7 Desember om 7:48 v.m. Hawaiiantyd en 8 Desember 3:18 v.m. Japan Standaardtyd (UTC+09:00) plaasgevind, soos deur skepe van die Kido Butai waargeneem. Die UTC-tyd in ISO 8601-notasie was 1941-12-07T18:18+00:00.
2006 Duitse Grand Prix
Die 2006 Formule Een Duitse Grand Prix het op 30 Julie 2006 op die Hockenheim-renbaan in Duitsland plaasgevind. Dit was die twaalfde wedren van die kampioenskapseisoen.
Sotillo del Rincón
Sotillo del Rincón is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 202 inwoners.
FIFA Sokker-Wêreldbekertoernooi in 2030
Die 24ste FIFA Sokker-Wêreldbekertoernooi (Engels: FIFA World Cup) sal in Junie en Julie 2030 aangebied word. FIFA sal in November 2022, net voor die FIFA Sokker-Wêreldbekertoernooi in 2022 in Katar, aankondig watter land(e) die toernooi gaan organiseer. Nes die FIFA Sokker-Wêreldbekertoernooi in 2026 sal dit deur 48 nasionale sokkerspanne uitgespook word, insluitend dié van die gasheerland(e). Dit sal presies 100 jaar ná die eerste FIFA Sokker-Wêreldbekertoernooi in 1930 in Montevideo, Uruguay, gehou word.
Kandidate vir gasheer is 'n gemeenskaplike bod deur Uruguay, Argentinië, Paraguay en Chili. Ander moontlike kandidate sluit in Colombia, Engeland, asook 'n gemeenskaplike bod deur Australië en Nieu-Seeland. Volgens FIFA se beleid mag net al om die drie toernooie in dieselfde kontinentale organisasie gehou word, dus is lande van AFC en CONCACAF onverkiesbaar vir 2030, omdat die toernooi van 2022 aan Katar en die toernooi van 2026 aan Kanada, Meksiko en die Verenigde State toegewys is.
Japan Nasionale Roete 267
Japan Nasionale Roete 267 is 'n nasionale snelweg in Japan.
Mpanza
Mpanza is 'n nedersetting in Umzinyathi-distriksmunisipaliteit in die KwaZulu-Natalprovinsie van Suid-Afrika.
Santa Cruz de Yanguas
Santa Cruz de Yanguas is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 76 inwoners.
Augrabiesplatakkedis
Die Augrabiesplatakkedis (Platysaurus broadleyi) is 'n akkedis wat endemies is aan Suid-Afrika. Dit is 15 tot 17 cm lank, leef op granietrotse en vreet miere. Die mannetjie is helderkleurig met 'n turkoois kop, oranje sye en inkblou keel. Die wyfie is bruin met drie ligte strepe op die rug. Dit kan die beste besigtig word by die Augrabieswaterval.
Petroleumjellie
Petroleumjellie is vetterige, glibberige stof wat uit petroleum verkry word. Daar word ook daarna verwys as petrolatum of geel of wit sagte paraffien. Dit word wyd bemark onder die handelsnaam Vaseline. Dit het vele gebruike en word as basis vir baie soorte salwe, as wondbedekking of as smeermiddel vir droë vel gebruik.
12 Maart
12 Maart is die 71ste dag van die jaar in die Gregoriaanse kalender (72ste in 'n skrikkeljaar). Daar volg nog 294 dae in die res van die jaar.
Kelebogile Boikanyo
Kelebogile Boikanyo (1988-) ’n Suid-Afrikaansgebore sopraan wat op 'n jong ouderdom verbasende opgang as lieder-vertolker gemaak het en nou ’n suksesvolle loopbaan in Europa volg. Sy is ’n medekunstenaar van Opera Africa, waar haar loopbaan onder leiding van Hein de Villiers begin het. In 2012 is sy as Standard Bank se Jong Musiekkunstenaar aangewys, wat haar internasionale loopbaan van stapel laat loop het. Sy woon tans in Kopenhagen, Denemarke en is gereeld in Europa se operahuise te sien.
Bernice Rubens
Bernice Rubens (26 Julie 1923 – 13 Oktober 2004) was 'n Walliese romanskrywer. Sy is die suster van die klassieke pianis en anti-apartheidsaktivis Harold Rubens.
In 1970 word sy die eerste vrou wat die Booker-prys wen, vir haar roman The Elected Member (1969). Haar roman Madame Sousatzka (1962) is in 1988 omskep in 'n gelyknamige film met Shirley MacLaine in die rolbedeling.
Japan Nasionale Roete 268
Japan Nasionale Roete 268 is 'n nasionale snelweg in Japan.
Japan Nasionale Roete 269
Japan Nasionale Roete 269 is 'n nasionale snelweg in Japan.
Charlotte Stevens
Charlotte Stevens (1902 – 28 Oktober 1946) was 'n Amerikaanse aktrise. Sy was bekend vir haar rolle in die rolprente In a Moment of Temptation (1927) en Thunder Riders (1928).
Grace Gates
Die Grace-hekke, amptelik die WG Grace Memorial Gates, is twee hekke op die Lord’s Krieketgronde in Londen, Engeland. Hierdie hekke is in 1923 opgerig en is 'n graad II-gelyste monument.
Die hekke is deur die argitek Sir Herbert Baker ontwerp as 'n huldeblyk aan die Engelse krieket-legende W.G. Grace, wat in 1915 oorlede is. Die hekke is van gietyster vervaardig en word deur 'n pilaar van Portland-sandsteen van mekaar geskei. Op die pilaar is gegraveer: "'TO THE MEMORY OF WILLIAM GILBERT GRACE THE GREAT CRICKETER: 1848-1915: THESE GATES WERE ERECTED: THE MCC AND OTHER FRIENDS AND ADMIRERS'."
Erica deflexa
Erica deflexa is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap.
Mike Lookinland
Mike Lookinland (gebore 19 Desember 1960) is 'n Amerikaanse akteur. Hy is bekend vir sy rolle in die rolprente The Towering Inferno (1974) en The Way of the Gun (2000), en in die televisiereekse The Brady Bunch (1969) en The Brady Bunch Variety Hour (1976).
Mdlelanto
Mdlelanto is 'n nedersetting in Umzinyathi-distriksmunisipaliteit in die KwaZulu-Natalprovinsie van Suid-Afrika.
Argentyns-Antarktika
Argentyns-Antarktika (Spaans: Antártida Argentina) is 'n sektor van Antarktika wat deur Argentinië as deel van sy nasionale grondgebied beskou word. Die Argentyns-Antarktiese gebied, wat bestaan uit die Antarktiese skiereiland en 'n driehoekige gedeelte wat tot by die Suidpool strek, word begrens deur die 25° Wes- en 74° Wes-meridiane en die 60° Suid-breedtegraad. Administratief is Argentyns-Antarktika 'n department van die provinsie van Tierra del Fuego, Antarktika en Suid-Atlantiese Eilande. Die provinsiale owerhede is in Ushuaia gesetel en die Goewerneur wys elke jaar sy afgevaardigde vir die Antarktika gebied aan, wat dus burgerlike mag in die gebied verteenwoordig. Daar is oorvleuelende aansprake op die gebied deur Chili en die Verenigde Koninkryk. "Burgerlike mag" van enige van die administrateurs strek dus niks verder as die land se eie basisse nie.
Argentynse verkenning van die gebied het vroeg in die 20ste eeu begin. José María Sobral was die eerste Argentyn om Antarktika in 1901 te betree, waar hy twee seisoene met die ekspedisie van dr. Otto Nordenskjöld spandeer het. Kort daarna, in 1904, tree die Orcadas-permanente basis reeds ten volle in werking. Jare later word ander basisse opgerig, sommige permanent en ander seisoenaal. Die eerste Argentynse ekspedisie om die Suidpool te bereik was die Operación 90 in 1965.
Argentynse basisse
Die basisse word bedien deur die volgende skepe: Puerto Deseado, Suboficial Castillo, en Almirante Irizar en deur C-130 Hercules- en DHC-6 Twin Otter-vliegtuie.
Kampe en ander vestings
(altesaam 64)
Argentynse aanspraak
Die Argentynse teenwoordigheid in die sektor het volgens sommige historiese ondersoeke in die tweede dekade van die 19de eeu begin; sommige beweer selfs dat dit teen die einde van die 18de eeu begin het. Dit is gedoen deur Argentynse visserskepe wat van die hawe van Buenos Aires geseil het na wat nou die Suid-Shetlandeilande is op soek na hulle vangs. Die ontdekking van Antarktika word egter aan verkenners van ander lande toegeskryf. Teen die einde van die 19de eeu het Argentinië hulp verleen aan buitelandse ekspedisies, in besonder die van Nordenskjöld, Gerlache en Charcot. 'n Tasbare resultaat van die Argentynse teenwoordigheid is 'n reeks plekname van Antarktiese landmerke: Argentynse Eilande, Uruguayeilande, General Roca, Quintana en ander.
In 1904 het die permanente besetting van die Antarktiese kontinent begin met die opening van Orcadas-basis in die Suid-Orkneyeilande. Argentinië was vir 40 jaar die enigste land wat 'n Antarktiese basis gehad het totdat die Verenigde Koninkryk 'n basis op dieselfde eilande opgerig het.
Argentinië baseer die land se aanspraak op die Antarktiese sektor op die volgende argumente:
Argentinië se aanspraak op die Antarktikaskiereiland word deur Chili en die Verenigde Koninkryk betwis. Die aansprake is egter effektiewelik opgeskort in terme van die Antarktiese Verdrag.
Demografie
In 1978 is die eerste Antarktiese baba, Emilio Palma, in die Fortín Sargento Cabral by die Esperanza-basis gebore. In 1991 was daar 142 permanente inwoners waaronder 19 minderjariges. Inwoners bestaan uit gesinne wat in Antarktika woon of wetenskaplikes wat vir meer as twee jaar daar woon. Die inwoners het bestaan uit 121 mans en 21 vroue wat meestal in die kolonie van Esperanza en ander basisse woon.
Japan Nasionale Roete 270
Japan Nasionale Roete 270 is 'n nasionale snelweg in Japan.
Gué Pequeno
Cosimo Fini (gebore 25 Desember 1980), beter bekend onder sy verhoognaam Gué Pequeno, is 'n Italiaanse rapper, liedjieskrywer, musiekprodusent.
Erica demissa
Erica demissa is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap.
Japan Nasionale Roete 271
Japan Nasionale Roete 271 is 'n nasionale snelweg in Japan.
Heilige Saterdag
Heilige Saterdag is die laaste dag van Lydensweek (wat volgens liturgiese telling begin met Palmsondag as eerste dag van dié week), waarin Christene hulself vir Paasfees voorberei. In die Kopties-Ortodokse Kerk word dié dag ook Vreugdevolle Saterdag of Saterdag van Lig genoem. Liturgies gesien duur Heilige Saterdag slegs tot die aandskemer, waarna die Paaswake gevier word en vervolgens die eintlike Paasfees begin, omdat 'n dag volgens Joodse tradisie met sononder begin en die oorspronklike Paaswake tydens Pesach gehou is.
Heilige Saterdag is die Saterdag voor Paasfees en die dag ná Goeie Vrydag. Dit is die tweede dag van die Paastriduüm (Triduum Sacrum of Triduum Paschale), die tydperk van passie, dood en opstanding van Jesus; hierdie tydperk sluit Wit-Donderdag en Goeie Vrydag in, en eindig op die aand van Paasfees.
Datums
Die datum van Heilige Saterdag word, nes baie ander feeste en herdenkings van die liturgiese jaar, volgens die Paasfeesdatum bereken. Vervolgens word Heilige Saterdag op die dag voor Paassondag gehou. Die vroegste moontlike datum volgens die Gregoriaanse kalender is 21 Maart en die laaste moontlike datum is 24 April. In die Juliaanse kalender, wat veral deur die Oosters-Ortodokse Kerke gebruik word, verskil dié datum effens.
Blinkaalwyn
Die blinkaalwyn (Aloe nicholsii) is 'n aalwyn wat endemies is aan KwaZulu-Natal en kom van Babanango tot Eshowe voor. Hier is slegs een populasie van ongeveer 100 plante. Die spesie is een van die grasaalwyne, word slegs 36 cm hoog en blom van Januarie tot Maart.
Mutale Plaaslike Munisipaliteit
Die Mutale Plaaslike Munisipaliteit was een van die plaaslike munisipaliteite in die Vhembe-distriksmunisipaliteit in Limpopo, Suid-Afrika. In 2016 het dit met kleiner suidoostelike dele van Makhado Plaaslike Munisipaliteit saamgesmelt om die nuwe Collins Chabane Plaaslike Munisipaliteit te skep. Op sy beurt is die grondgebied in die verre-noordoostelike hoek van die land aan die Musina Plaaslike Munisipaliteit afgestaan.
Nedersettings
Enkele van die groter nedersettings in die munisipaliteit:
Japan Nasionale Roete 272
Japan Nasionale Roete 272 is 'n nasionale snelweg in Japan.
Fulgencio Batista
Fulgencio Batista y Zaldívar (1901 – 1973) was 'n Kubaanse president en diktator. Hy regeer Kuba van 1934 tot 1959, aanvanklik deur marionet-presidente, later deur homself as president te laat verkies en uiteindelik as diktator. Sy regering is deur Fidel Castro en sy guerrillavegters omver gewerp.
Villar del Río
Villar del Río is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 165 inwoners.
Ruth Prawer Jhabvala
Ruth Prawer Jhabvala (7 Mei 1927 — 3 April 2013) was 'n Duits-gebore Engelse en Amerikaanse skrywer van romans, kortverhale en draaiboeke. Sy is veral bekend vir haar samewerking met die rolprentgeselskap Merchant Ivory Productions. Sy het die Booker-prys in 1975 gewen vir haar roman Heat and Dust, asook twee Oscar-toekennings vir beste verwerkte draaiboek in 1987 en 1993 onderskeidelik, vir die films A Room With A View en Howards End. In 1985 is sy gekies vir 'n MacArthur Fellowship.
Fulgencio Batista
Beknopte biografie
Fulgencio Batista y Zaldívar (Spaans: [fulˈxensjo βaˈtista i salˈdiβar]) is op 16 Januarie 1901 in Banes, Kuba gebore. Volgens Spaanse gebruik is sy eerste familienaam Batista (van sy vader) en sy tweede familienaam Zaldívar (van sy moeder).
Batista was die militêre leier van Kuba van 1933 tot 1940. In 1933 neem hy aan die "Opstand van die geregsdienaars" deel wat die bewind van Gerardo Machado omver werp. Hy stel homself as die leier van die weermag aan en ken aan homself die rang van kolonel toe. Hy behou beheer van die land tot in 1940 deur 'n reeks marionet-presidente aan te stel.
Boggelrug van Notre-Dame
Die Boggelrug van Notre-Dame of Klokkeluier van Notre-Dame (1831) is 'n klassieke roman deur die Franse skrywer Victor Hugo. Dit handel oor ’n goedhartige maar lelike man, genaamd Quasimodo, met 'n boggelrug en sy liefde vir Esmeralda. In die 15de eeu moes hy die klok van die Notre-Dame-katedraal in Parys lui. Die boek is al etlike kere verfilm, onder meer as ’n vollengte animasieprent.
Fulgencio Batista
Beknopte biografie
In 1940 wen hy die verkiesing en dien as die land se verkose president vanaf 1940 tot 1944.
Boggelrug van Notre-Dame
Inspirasie
Die skrywer, Victor Hugo, is op 'n dag deur die Paryse katedraal gelei. Hy loop alleen deur een van die kloktorings en ontdek die Griekse woord ANAΓKH teen die muur. Die woord beteken "noodlot". Hugo was nuuskierig oor wie en waarom die woord daar aangebring is. Hy kon nie 'n antwoord kry nie, wat die gedagte oor 'n geboggelde klokkeluier (beiaardier) by hom laat ontstaan het. Die woord is na Hugo se ontdekking daarvan verwyder.
Hugo wou sy tydgenote van die waarde van Gotiese argitektuur bewus maak, wat dikwels verwaarloos, vervang of met nuwer style opgeknap is. As voorbeeld is die gebrandskilderde glas van die Notre-Dame met wit glas vervang om meer lig in die kerk in te laat. Dit verklaar dan ook die die groot beskrywende gedeeltes van die boek, wat die vereistes van die storie oorskry.
Fulgencio Batista
Beknopte biografie
Batista is op 6 Augustus 1973 in Guadalmina, Spanje aan 'n hartaanval oorlede.
Boggelrug van Notre-Dame
Storie
Later die dag sien Gringoire die mooi Esmeralda met haar klein bokkie op die Sandplein dans en toertjies opvoer. Die meisie is deur sigeuners opgevoed, maar sy hoop om haar regte ma te vind. Ná haar optrede volg Gringoire haar deur die strate van die stad en sien hoe sy deur twee mans aangeval word. Hy herken een van hulle as Quasimodo. Hy probeer haar help, maar die aanvallers is te sterk. Toe 'n groep koninklike soldate, aangevoer deur Phoebus de Chateaupers arriveer, vlug die onbekende rower en Quasimodo word gevang. Esmeralda het na die Mirakelhof, die skuilplek van die sigeuners, ontsnap. Gringoire volg haar. Toe die sigeuners hom vang, word dit duidelik dat almal wat van die skuiling weet opgehang word, of met 'n sigeuner moet trou. Esmeralda bied aan om met Gringoire te trou, maar net vir vier jaar, en hy moet op die bank slaap.
Die volgende dag word Quasimodo vir die aanval (wat hy in opdrag van Frollo gedoen het) verhoor. As straf word hy vir twee ure in die kasteel gemartel. Frollo het nodeloos probeer om hom te troos en Esmeralda, wat 'n groot indruk op hom gemaak het, bied vir hom water aan.
Twee maande later word Esmeralda deur die ryk Fleur-de-Lys de Gondlaurier, die verloofde van Phoebus, opgemerk. Dit word gou duidelik dat Phoebus ook van Esmeralda hou, en dat Fleur haar as 'n mededinger sien. Sy beskuldig Esmeralda van heksery. Phoebus en Esmeralda ontmoet in die geheim en sy verklaar haar liefde aan hom. Phoebus probeer haar oorreed om haar maagdelikheid prys te gee. Frollo, wat al die tyd agter die deur staan, storm binne en steek Phoebus met 'n mes dood. Toe Phoebus se liggaam gevind is, word Esmeralda van moord beskuldig. Sy word gefolter en bely, waarna sy ter dood veroordeel en opgesluit word. Frollo besoek haar in die tronk met die voorstel dat, as sy hom kies, hy haar vonnis tot niet sal maak. Esmeralda weier. Die volgende dag, voor sy gehang kon word, red Quasimodo haar op skouspelagtige wyse en vat haar na die kerk. Die kerk is heilige grond, waar asielreg in die Middeleeue gegeld het. Sy kon dus nie maklik hier in hegtenis geneem word nie. Frollo vlug.
Tydens haar verblyf in die Notre-Dame sorg Quasimodo vir haar soos vir 'n kosbare skat. Op 'n dag sien Esmeralda dat Phoebus nog leef en vra Quasimodo om hom te volg. Hy volg die kaptein na sy verloofde se huis en vertel hom dat Esmeralda nog leef. Phoebus wil hom egter nie glo nie.
Frollo keer terug en sien wat aangaan. Die nag kan hy sy onstuimige gevoelens nie langer bedwing nie en bekruip hy die meisie in die toring waar sy slaap. Quasimodo kom tussenbeide en slaan Frollo byna dood, tot hy sien wie die aanvaller is, want ten spyte van alles is Quasimodo nog getrou aan die man wat hom grootgemaak het.
Frollo soek Gringoire op en beraam 'n plan om Esmeralda weg te voer. Hy oortuig Gringoire dat die Parlement besondere toestemming gegee het dat Esmeralda uit die kerk verwyder mag word. Gringoire besluit om die sigeuners te betrek om Esmeralda na veiligheid te bring. Quasimodo dink egter dat die sigeuners Esmeralda wil uitlewer en beveg hulle, presies soos Frollo beplan het. Dan arriveer die koning se soldate, wat die sigeuners uiteendryf. Tydens die aanval word Esmeralda deur Gringoire en 'n gemaskerde vreemdeling uit die Notre-Dame gelei. Die vreemdeling blyk later die aartsdiaken te wees, wat weer desperaat sy luste bely. Hy lewer Esmeralda aan die soldate uit nadat sy weer sy aanbod van die hand wys. Tydens hierdie gebeure vind Esmeralda haar ma terug; sy is 'n bekende kluisenaar wat al vyftien jaar om haar vermiste dogter treur.
In die Notre-Dame is Quasimodo wanhopig op soek na Esmeralda. Dan sien hy Frollo op 'n balkon voor hom uitstaar. Toe Quasimodo afkyk, sien hy haar aan die galg hang. Woedend gooi hy sy voog oor die balustrade. Daarna verdwyn hy en is hy nie weer lewend gesien nie. Ongeveer twee jaar later word die ineengevlegde geraamtes van 'n jong vrou en 'n man met 'n krom ruggraat tussen die gehangdes gevind. Hierdie man se werwels is nie gebreek nie en dit was duidelik dat hy nie gehang is nie.
Erica densata
Erica densata is 'n plant wat tot die genus Erica behoort. Die plant is endemies aan Madagaskar.
African Transformation Movement
Die African Transfomation Movement, algemeen bekend as ATM, is 'n politieke party in Suid-Afrika. Dit word gelei deur Vuyolwethu Zungula, leier en partypresident.
Dit is gevorm met die steun van die South African Council of Messianic Churches in Christ (SACMCC), wat saam deur miljoene kerkgangers ondersteun word.
Beleid
In Januarie 2019 is aangekondig dat die party, indien hy aan bewind sou kom, die doodstraf sal terugbring en lae slaagpunte in openbare skole sal skrap.
Mzwanele Manyi, hoof van beleid en strategie vir die ATM, sê verder dat die party beplan om die doodstraf terug te bring ongeag die grondwet wat nie toestemming tot sulke optrede gee nie. Manyi beweer dat dit te wyte is aan Suid-Afrika as 'n "hawe" vir mense wat misdade pleeg en 'n plek nodig het om die wet te ontduik, misbruik word.
Die party het aan die Suid-Afrikaanse algemene verkiesing van 2019 deelgeneem en twee setels gewen.
Voltaire
Voltaire [vɔlˈtɛːʀ] (* 21 November 1694; † 30 Mei 1778 in Parys; eintlik François Marie Arouet [fʀɑ̃ˈswa maˈʀi aˈʀwɛ]) was een van die mees gelese en invloedrykste skrywers van die Franse en Europese Verligting. Die 18de eeu word derhalwe in Frankryk ook "Voltaire se eeu" (le siècle de Voltaire) genoem.
As lirikus, dramatikus en epikus het Voltaire vir die kundige publiek van sy tuisland, as verhaalskrywer en filosoof vir die hele Europese hoër klas van sy tyd geskryf wat, of hulle nou van adellike of burgerlike afkoms was, meestal die Franse taal magtig was.
Don Loper
Don Loper (29 April 1906 – 22 November 1972) was 'n Amerikaanse akteur en kostuumontwerper. Hy was bekend vir sy rolle in die rolprente Lady in the Dark (1944), It's a Pleasure (1945), Rancho Notorious (1952), en The Big Combo (1955).
Bassin d'Arcachon
Die Bassin d'Arcachon (in Gaskoniese Oksitaans: la Laca d'Arcaishon) is 'n uitgestrekte baai en soutwatermeer in die département Gironde (région Akwitanië), tussen die stad La Teste de Buch in die suide, Lège-Cap-Ferret in die noorde en die Atlantiese Oseaan in die weste. Die binnesee aan die sogenaamde Silwerkus van die département Landes, wat na die dorp Arcachon vernoem is, strek tydens vloedgetye oor sowat 155 en tydens eb oor 40 vierkante kilometer se water en sandbanke.
Die Bassin d'Arcachon maak deel uit van die landskap Pays de Buch en lê in die hartland van die Landes de Gascogne, halfpad tussen Grave-punt en Capbreton. Die baai is gevorm soos 'n driehoek en word van 80 kilometer se strande en beboste duine omring. duimnael|links|300px|Die vaargeule van die Bassin d'Arcachon duimnael|300px|regs|Sogenaamde cabanes tchanquées (vissershutte wat op houtpilare in die water opgerig is) in die Bassin d'Arcachon In teenstelling met die groot mere van Landes (Hourtin, Lacanau, Cazaux en Parentis) het die Bassin 'n groot regstreekse verbinding met die Golf van Gascogne, en groot watermassa's vloei daagliks die baai binne. Die Bassin word gedeeltelik deur 'n landtong - die skiereiland van Lège-Cap Ferret met die Cap Ferret, die Duin van Pyla en die natuurbewaringsgebied van Banc d'Arguin - van die oseaan afgesny. Die verbinding met die Atlantiese Oseaan is 'n korridor van sowat drie kilometer met talle sandbanke. Enkele vaargeule maak die Bassin ook toeganklik vir skepe en bote.
Voltaire
Die wapens, wat hy in die stryd vir sy oortuigings gebruik het, was sy uitgebreide kennis van 'n verskeidenheid velde, sy fantasie, sensitiwiteit en empatie, sy presiese en algemeen toeganklike skryfstyl asook sy sarkasme en ironie.
Bassin d'Arcachon
Die vaargeule en sandbanke is gaandeweg deur die oseaan se invloed en seestrominge gevorm. Elke dag word sowat 370 miljoen kubieke meter seewater teen 'n gemiddelde snelheid van sowat twee meter per sekonde tussen die oseaan en die Bassin heen en weer beweeg. Die water vervoer ook sand, wat teen die walle van die vaargeule afgeset word. Sodoende word sowat 600 000 kubieke meter sand per jaar beweeg.
Hierdie natuurverskynsels hou veral vir die skeepvaart gevare in, en selfs ervare seemanne word gereeld die slagoffers van ongelukke in die gebied. Die lokalisasie en struktuur van die vaargeule volg oor 'n tydperk van sowat 80 jaar 'n sikliese ontwikkeling. Die vaargeule word voortdurend in suidelike rigting verskuif. Dié wat in die uiterste noordelike kant lê begin gewoonlik vergroot sodra 'n nuwe vaargeul in die noorde gevorm word, terwyl die mees suidelike geleë vaargeule verdwyn wanneer hulle die suidelike kant van die Bassin bereik het.
In die sentrum van die Bassin lê die Île aux oiseaux ("Voëleiland"), en hier vind 'n mens ook die kenmerkende cabanes tchanquées - twee vissershutte wat op houtpilare in die water opgerig is.
Julie Stevens (Amerikaanse aktrise, gebore 1916)
Julie Stevens (23 November 1916 – 26 Augustus 1984) was 'n Amerikaanse aktrise. Sy was bekend vir haar rolle in die rolprente Private Detective (1939), Tear Gas Squad (1940), en Honeymoon Deferred (1940), en in die televisiereeks Big Town (1950).
Bassin d'Arcachon
Hidrografie
Danksy die Eyre-rivier beskik die Bassin ook oor 'n toeloop van soetwater. Die rivier keer met sy bestendige toeloop van water dat die vaargeule versand.
duimnael|400px|center|'n Skematiese oorsig oor die vorming van die Bassin d'Arcachon
Klimaat
Die plaaslike klimaat word veral deur die oseaan beïnvloed, wat vir gelykmatige lugstromings en reënvalle sorg. Die Bassin spog met meer as 2 200 sonskynure per jaar en ondergaan net kleiner temperatuurskommelings in die loop van die jaargetye. Die gemiddelde jaarlikse temperatuur is 13 °C, en die Bassin staan bekend vir gematigde winters en somers sonder drukkende hitte.
North American B-25 Mitchell
Die North American B-25 Mitchell is 'n tweemotorige medium bomwerper wat tydens die Tweede Wêreldoorlog deur die Amerikaanse Lugmag gebruik is. 'n Kontrak is aan North American Aviation toegeken sonder dat 'n prototipe ooit gebou is.
Die eerste B-25 het op 19 Augustus 1940 sy nooiensvlug onderneem. Aan die einde van 1940 was 24 vliegtuie reeds afgelewer. Die vliegtuig het bekend geword toe vyf-en-twintig B-25 Mitchell bomwerpers, onder beheer van lt-kol. James Doolittle, van die vliegdekskip USS Hornet opgestyg het om Tokio te bombardeer.
Enhlalakahle
Enhlalakahle is 'n nedersetting in Umzinyathi-distriksmunisipaliteit in die KwaZulu-Natalprovinsie van Suid-Afrika.
Guadalajara
Guadalajara (Spaans: [ɡwɑːdələˈhɑːrə],, amptelik: Ciudad de Guadalajara) is die hoofstad en grootste stad van die Meksikaanse deelstaat Jalisco, die tweede grootste stad van Meksiko ná Meksikostad en dit is op 14 Februarie 1542 deur Spanjaarde onder Cristóbal de Oñate as Espíritu Santo (die Heilige Gees) gestig. Die stad het in 2015 'n bevolking van 1 460 148 en van 5 002 466 in die metropolitaanse gebied Guadalajara/Zapopan gehad en beslaan 'n oppervlakte van 151 km².
Guadalajara is geleë net suidoostelik van Zapopan, noordwes van Meksikostad en suidwes van León. Die stad staan bekend as Perla del Occidente, die pêrel van die Weste, is 'n belangrike ekonomiese sentrum en knooppunt vir lug- en padvervoer. In 1818 en 1875 is Guadalajara deur swaar aardbewings verwoes en daarna weer opgebou. Die Hospicio Cabañas van Guadalajara is in 1997 deur Unesco as 'n wêrelderfenisgebied gelys. Dit was een van die gasheerstede tydens die FIFA Sokker-Wêreldbekertoernooi in 1970, FIFA Sokker-Wêreldbekertoernooi in 1986 en FIFA Sokker-Konfederasiebeker in 1999. Tydens die FIFA Sokker-Wêreldbekertoernooi in 2026 sal weer wedstryde hier aangebied word.
Aldehied
'n Aldehied of alkanal is 'n organiese verbinding wat 'n karboniel-funksionele-groep (C=O) besit wat aan die einde van 'n ketting sit. Dit beteken dat in teenstelling tot wat by ketone die geval is, aan die karboniel se koolstofatoom ook 'n waterstofatoom geheg is. Die teenwoordigheid van hierdie waterstofatoom maak die chemie van ketone en aldehiede verskillend genoeg dat hulle as twee verskillende funksionele groepe en klasse verbindings gereken word.
Thomas Arne
Thomas Augustine Arne (12 Maart 1710 – 5 Maart 1778) was 'n Engelse komponis. Hy is bekend om sy patriotiese liedjie,  Rule Britannia , 'n weergawe van God Save the King, wat die Britse volkslied sou word, en die liedjie A-Hunting We Will Go.
Arne was 'n toonaangewende Britse teaterkomponis van die 18de eeu, wat by die Drury Lane en Covent Garden gewerk het.
Aldehied
Vorming
Aldehiede kan deur oksidasie van primêre alkohole gevorm word. Asetaldehied (etanal) is die oksidasieproduk van etanol, die alkohol wat in wyn en bier voorkom.
In teenstelling tot die ketone wat uit sekundêre alkohole gevorm word kan aldehiede maklik verder tot kalboksielsure geoksideer word. Etanol oksideer tot etanal en dit tot asynsuur
Hulle vorm met Tollens se reagens daardeur maklik 'n silwerspieël en dit reagens kan gebruik word om die verskil tussen die twee klasse karbonielverbindings te demonstreer.
Aldehiede kan toutomerie vertoon. Hulle atome kan anders rangskik en 'n alkenol vorm:
Die alkanal is nogtans gewoonlik die stabielste vorm
Groot-bontaalwyn
Die groot-bontaalwyn (Aloe umfoloziensis) is 'n aalwyn wat endemies is aan KwaZulu-Natal en in die Lebomboberge voorkom vanaf Pongola suidwaarts tot by Eshowe. Die aalwyn word slegs 40 cm hoog en blom van Julie tot Augustus. Die blomme is koraalrooi.
Japan Nasionale Roete 274
Japan Nasionale Roete 274 is 'n nasionale snelweg in Japan.
Georg Wenzeslaus von Knobelsdorff
Georg Wenzeslaus von Knobelsdorff (17 Februarie 1699 – 16 September 1753) was 'n skilder en argitek in Pruise. Knobelsdorff is gebore in Kuckädel, nou in Krosno Odrzańskie Distrik in hedendaagse Pole.
Hy was aanvanklik soldaat, daarna portret- en landskapskilder, teaterbestuurder, landskapsbeplanner en binnenshuise versierder, maar veral boumeester in diens van koning Frederik II van Pruise.
Sy persoonlike houding tot die kroonprins en latere koning was deur 'n harmoniese en byna vriendskaplike begin gekenmerk, terwyl later spanninge na vore gekom het. Uiteindelik het die twee begin versoen.
In 1753 het Knobelsdorff se jarelange lewersiekte lastig geword. Knobelsdorff sterf op 16 September 1753 in Berlyn.
Carcass
Carcass is 'n Britse (Engelse) musiekgroep vanaf Liverpool, gesit in 1985. Die kitaarspeler Bill Steer en baskitaarspeler en sanger Jeff Walker is die enigste konstante lede. Die groep het opgebreek in 1996, maar weer begin in 2007. Hulle het al ses ateljeealbums uitgebring.
Carcass word beskou as een van die pioniers van die grindcore genre.
Die groep se lirieke fokus baie op diereregte. Walker en Steer is beide vegetariërs.
Erica densifolia
Erica densifolia is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap.
Ba-Phalaborwa Plaaslike Munisipaliteit
Nedersettings
Nedersettings in die munisipaliteit:
Hoofplekke
Die 2011-sensus het die munisipaliteit in die volgende hoofplekke verdeel:
Perry Lopez
Perry Lopez (22 Julie 1929 – 14 Februarie 2008) was 'n Amerikaanse akteur. Hy was bekend vir sy rolle in die rolprente Bandolero! (1968), Kelly's Heroes (1970), Chinatown (1974), en The Two Jakes (1990).
Pat Stevens
Pat Stevens (16 September 1945 – 26 Mei 2010) was 'n Amerikaanse aktrise. Sy was bekend vir haar rolle in die rolprent Crimes of Passion (1984) en in die televisiereekse M*A*S*H (1972), Police Story (1973), en Dynomutt Dog Wonder (1976).
Prapimporn Karnchanda
Prapimporn Karnchanda (Thai: ประพิมพ์พร กาญจันดา) is 'n Thai aktrise. Sy is veral bekend vir haar rol as Chenne in
Japan Nasionale Roete 275
Japan Nasionale Roete 275 is 'n nasionale snelweg in Japan.
Nicolaas Hofmeyr
duimnael|220px|Prof. Nicolaas Jacobus Hofmeyr.
Prof. dr. Nicolaas Jacobus Hofmeyr (Kaapstad, 8 Maart 1827 – Stellenbosch, 2 September 1909) was 'n predikant in die Nederduitse Gereformeerde Kerk, hoogleraar aan die Kweekskool op Stellenbosch, 'n skrywer van Christelike boeke en medestigter van twee beroemde Stellenbosse skole.
Prof. Hofmeyr was 'n afstammeling van die broers Hofmeyr wat in die helfte van die 18de eeu aan die Kaap kom woon het. Sy vroegste skoolopleiding ontvang hy aan Tot Nut van 't Algemeen, die Hollandse skool in Kaapstad. Sy letterkundige en teologiese studie voltooi hy aan die Universiteit van Utrecht in Nederland, waar hy in 1849 die kandidaateksamen in die teologie met hoogste lof aflê. Nadat hy sy proponenteksamen afgelê het en in Den Haag georden is, keer hy na Suid-Afrika terug en tree in diens van die NG Kerk in September 1851 as leraar van die gemeente Calvinia. Hy arbei sewe jaar hier tot hy in 1858 as hoogleraar van die pas gestigte Kweekskool op Stellenbosch aangestel word. Sy eerste kollega was prof. John Murray. Saam met laasgenoemde was hy verantwoordelik vir die opstel van die eerste kursusse. Baie jare het hy onberekenbare invloed op sy studente uitgeoefen en bly werksaam aan die Kweekskool tot 1907 toe hy aftree. Na raming het meer as 300 studente hul opleiding as predikante by hom gekry. As prediker munt hy uit vanweë sy heldere gedagteloop, sy geestelike sin wat van 'n diepe persoonlike ondervinding getuig, die oortuigende krag van sy welsprekendheid en die aanloklike wyse waarop hy die genade van Christus kon voorstel.